ভয়াবহ দুর্ঘটনা গুরুগ্রামে! প্রাণ হারালেন ৫ জন

ওয়েব ডেস্ক : মর্মান্তিক দুর্ঘটনা গুরুগ্রামে (Gurugram)। নিয়ন্ত্রণ হারিয়ে ডিভাইডারে ধাক্কা মারল গাড়ি। এই ঘটনায় প্রাণ (Death) হারালেন ৪ জন। ঘটনায় আরও একজন গুরুতর আহত হয়েছেন বলে জানা যাচ্ছে। তিনি হাসপাতালে চিকিৎসাধীন রয়েছেন বলে খবর।

জানা গিয়েছে, এই দুর্ঘটনাটি ঘটেছে ভোর সাড়ে চারটে নাগাদ। পুলিশ সূত্রে খবর, সম্প্রতি উত্রপ্রদেশ (Uttarpradesh) থেকে গুরুগ্রামে (Gurugram) গিয়েছিলেন ৬ জন। সেখানে তিনজন পুরুষ ও তিনজন মহিলা ছিলেন। আর সেখান থেকে ফেরার পথেই নিয়ন্ত্রণ হারায় গাড়ি। তার পরেই সেটি গিয়ে ধাক্কা মারে ডিভাইডারে। এই দুর্ঘটনায় ঘটনাস্থলেই মৃত্যু হয়েছে চার জনের। তার পরে পরেই বাকিদের উদ্ধার করে হাসপাতালে নিয়ে যাওয়া হয়েছিল। কিন্তু হাসপাতালে চিকিৎসাধীন থাকার সময় আরও একজনের মৃত্যু হয় বলে খবর। তবে হাসপাতালে ভর্তি আরও একজনের অবস্থা আশঙ্কাজনক বলে জানা যাচ্ছে।

আরও খবর : মোদি-নীতীশ দুই ভাই মিলে বিহারের উন্নতি করবে, ভোটমুখী বার্তা প্রধানমন্ত্রীর

এই ঘটনার খবর পেয়েই ঘটনাস্থলে গিয়েছিল পুলিশ (Police)। তার পরেই গাড়িটিকে বাজেয়াপ্ত করা হয়। ঘটনা এতটা ভয়াবহ ছিল যে দুর্ঘটনাগ্রস্ত গাড়িটি একেবারে দুমড়ে মুচড়ে গিয়েছে বলে জানা গিয়েছে। তবে কী করে এমন দুর্ঘটনা ঘটল? যিনি গাড়ি চালাচ্ছিলেন তিনি কি মদ্যপ অবস্থায় ছিলেন? তা খতিয়ে দেখছে পুলিশ। এই ঘটনার পর মৃতদের দেহ পাঠানো হয়েছে ময়নাতদন্তে।

অন্যদিকে আরও এক দুঘটনায় মৃত্যু হল এক পথচারীর। ঘটনাটি ঘটেছে নয়াদিল্লির (Delhi) চাণক্যপুরীতে। জানা গিয়েছে, একটি থার গাড়ির ধাক্কায় মৃত্যু হয় ওই পথচারীর। রাষ্ট্রপতি ভবন থেকে দু’কিলোমিটার দূরে এই ঘটনা ঘটেছে বলে জানা গিয়েছে। ঘটনায় এক অভিযুক্তকে গ্রেফতার করেছে পুলিশ। তিনি তদন্তকারীদের জানিয়েছেন, ঘুমিয়ে পড়ার কারণে তিনি নিয়ন্ত্রণ হারিয়ে ফেলেছিলেন। সেই কারণেই এই দুর্ঘটনা ঘটেছে।